Diari Oficial de la Generalitat Valenciana


Sumari del DOGV 5127, del 03-11-2005 (2005/11664)

Resolució de 13 de setembre de 2005, del secretari autonòmic de Turisme i director de l'Agència Valenciana del Turisme, per la qual es procedix a la revocació del títol-llicència d'agències de viatges a l'entitat Verticce Business Consulting & Tours, SL.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5127

Data del DOGV
:   03-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11099


Organisme emissor
:   Conselleria de Turisme

Tipus de document
:   Resolució

Resolució de 13 de setembre de 2005, del secretari autonòmic de Turisme i director de l'Agència Valenciana del Turisme, per la qual es procedix a la revocació del títol-llicència d'agències de viatges a l'entitat Verticce Business Consulting & Tours, SL. [2005/X11435]
  
Per no haver sigut possible notificar de forma personal i directa a l'interessada l'escrit sobre revocació del títol-llicència d'agències de viatges a l'entitat Verticce Business Consulting & Tours, SL, és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
  
València, 11 d'octubre de 2005.- El cap de l'Àrea de Producte: Isabel Palafox Gámir.
  
?Vist l'expedient tramitat sobre revocació del títol-llicència d'Agència de Viatges de l'entitat Verticce Business Consulting & Tours, SL.
  
Atés que:
  
Primer. Mitjançant Una Resolució de data 6 d'abril de 2001, es va concedir el títol-llicència d'Agència de Viatges a l'entitat Verticce Business Consulting & Tours, SL, amb seu central a València, Av. d'Aragó núm. 30, amb codi d'identificació ?CV-Mm507-V?.
  
Segon. Per mitjà d'escrit de data 16 de maig de 2005, se li va notificar que l'entitat ?ACC Seguros y Reaseguros de Daños, SA?, havia comunicat a esta Agència Valenciana del Turisme que amb data 1 de gener de 2005 se n'anava a procedir a l'anul·lació de la pòlissa d'assegurança de caució núm. A1-000174-30 i A1-001175-30, prestades per esta companyia a favor de l'entitat Verticce Business Consulting & Tours, SL i que corresponia a la fiança que l'article 14.1 del Decret 20/97, d'11 de febrer, del Govern Valencià, pel qual s'aprova el Reglament d'Agències de Viatges, establix que les Agències de Viatges hauran de mantindre en permanent vigència.
  
A l'efecte en l'escrit se li concedia un termini de 15 dies perquè presentara davant esta Administració la carta de pagament justificativa del depòsit d'una nova fiança davant el Servici Territorial d'Economia i Hisenda d'Alacant, amb l'advertiment que de no fer-ho i d'acord amb l'article 11 de l'esmentat Decret 20/97, seria causa de revocació del títol-llicència d'agència de viatges, procedint a la publicació en data 21 de juliol de 2005 en el Diari Oficial de la Generalitat Valenciana, per haver sigut tornat pel servici de Correus.
  
Tercer. Transcorregut el termini assenyalat per a audiència en l'expedient instruït, no han sigut presentades al·legacions al respecte.
  
Als anteriors fets li són d'aplicació el següents
  
Fonaments de dret
  
Primer. L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que ?la revocació del títol-llicència d'Agència de Viatges es farà mitjançant una resolució motivada de l'Agència Valenciana del Turisme, prèvia tramitació del corresponent expedient?.
  
Segon. L'article 14.1 del Decret 20/1997, establix que ?les agències de viatges estaran obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis davant els seus contractants?.
  
Tercer. L'article 11, lletra b), de l'esmentat Reglament establix com a causa de revocació del títol-llicència d'agència de viatges la no reposició de la garantia en la quantia i termini previst en l'article 14.
  
Quart. L'article 14.4 del referit Decret 20/1997, en el s'establix que ?la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferm?.
  
Cinqué. L'article 14.3 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, establix que ?la modalitat i, si escau, la classificació atorgada per l'administració Turística es mantindrà mentre siguen complits els requisits tinguts en compte en efectuar-la, i mentre persistisca el caràcter turístic de l'activitat, i poden revisar-se d'ofici o a petició de part, prèvia instrucció de l'oportú expedient. Dita revisió podrà donar lloc a una variació de la seua classificació o la baixa en el corresponent Registre?.
  
En compliment de la normativa anteriorment citada, el secretari autonòmic de Turisme i director de l'Agència Valenciana del Turisme, en virtut de les atribucions conferides per l'article 9.Dos.i) del Decret 209/2004, de 8 d'octubre, del Consell de la Generalitat (DOGV de 13 d'octubre del 2004), resol:
  
Revocar el títol-llicència d'agència de viatges a l'entitat Verticce Business Consulting & Tours, SL, que tenia el seu domicili social a València, Av. d'Aragó, núm. 30, i com a codi d'identificació ?CV-Mm507-V?.
  
Cosa que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra esta resolució, que no posa fi a la via administrativa, podrà interposar-se recurs d'alçada davant la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la recepció de la notificació, d'acord amb el que establix els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú?.